ราคาน้ำมัน WTI พุ่งกว่า 20% ทะลุ 14 ดอลลาร์ หลัง "ทรัมป์" ขู่โจมตีเรืออิหร่าน - FINNOMENA
สัญญาน้ำมันดิบล่วงหน้า WTI พุ่งขึ้นอย่างต่อเนื่อง ล่าสุดทะยานขึ้นกว่า 20% ทะลุระดับ 14 ดอลลาร์ ท่ามกลางความตึงเครียดระหว่างสหรัฐและอิหร่าน
23 เม.ย. 2563

สัญญาน้ำมันดิบล่วงหน้า WTI พุ่งขึ้นอย่างต่อเนื่อง ล่าสุดทะยานขึ้นกว่า 20% ทะลุระดับ 14 ดอลลาร์ ท่ามกลางความตึงเครียดระหว่างสหรัฐและอิหร่าน
ทรัมป์ทวีตข้อความในวันนี้ ระบุว่า เขาได้สั่งให้กองทัพเรือสหรัฐทำการยิงและทำลายเรือปืนของอิหร่านทุกลำ หากก่อให้เกิดอันตรายต่อเรือสหรัฐ
สัญญาน้ำมัน WTI ปรับตัวผันผวนก่อนหน้านี้ โดยสัญญางวดส่งมอบเดือนพ.ค. ทรุดตัวลงสู่ระดับติดลบเป็นครั้งแรกในประวัติศาสตร์เมื่อวันจันทร์ ก่อนที่จะพุ่งขึ้นกว่า 100% เมื่อวานนี้ ซึ่งเป็นวันครบกำหนดส่งมอบของสัญญาน้ำมันดังกล่าว
อย่างไรก็ดี ราคาน้ำมันยังถูกกดดันจากความกังวลเกี่ยวกับอุปสงค์น้ำมันที่ลดลงจากการแพร่ระบาดของไวรัสโควิด-19 ขณะที่รัฐบาลทั่วโลกใช้มาตรการล็อกดาวน์ ด้วยการสั่งให้ประชาชนอยู่แต่ในบ้าน
ที่มา : https://www.cnbc.com/2020/04/22/meltdown-in-oil-continues-as-brent-plunges-more-than-15percent.html
แท็ก:
แชร์บทความ: